Il-Prim Ministru Robert Abela appella biex in-nies ikunu responsabbli fil-Karnival sabiex ma nispiċċawx inbatu ċ-ċirkustanzi għal ftit sigħat ta' divertiment. L-appell tiegħu kien sabiex is-sitwazzjoni tal-Milied u l-festi, meta l-każijiet tal-Covid-19 żdiedu ġmielhom minħabba t-taħlit bejn in-nies, ma tirrepetix ruħha. Il-Mexxej tal-Partit Laburista Robert Abela qal dan f'attività politika fiċ-Ċentru Nazzjonali Laburista. L-attività kellha ssir fis-Siġġiewi, iżda tħabbar li minflok se ssir fil-Kwartieri Ġenerali tal-Partit Laburista. Abela qal li għandha tinżamm il-pożittività issa li jidher li hemm xaqq ta' dawl fil-kriżi tal-pandemija tal-Covid-19. Stqarr li sakemm ir-ristoranti u l-lukandi jerġgħu jkunu mimlijin bin-nies, il-Gvern mhux se jirtira s-sapport tiegħu. Huwa saħaq li Malta trid toħroġ aktar b'saħħitha milli kienet f'Marzu li għadda. Huwa kompla billi kkritika l-mod kif il-Kap tal-Partit Nazzjonalista Bernard Grech maqdar ir-rata tat-tilqim kontra l-Covid-19. Abela qal li qed jistenna bix-xwiek għal xħin illejla jaslu l-ewwel dożi tal-vaċċin tal-AstraZeneca f'Malta, dak li l-Ministru għas-Saħħa Chris Fearne dalgħodu sejjaħlu "kanun" ieħor kontra l-Covid-19. Abela qal li bil-wasla ta' dan il-vaċċin, il-pjan tat-tilqim f'Malta se jkun avvanzat b'ġimagħtejn. Fuq l-AstraZeneca Jasal f'Malta l-vaċċin tal-AstraZeneca Huwa ddiskuta kif il-Gvern żamm sentiment ta' serħan il-moħħ fil-pandemija minkejja d-diffikultajiet li nħolqu. "Tajna fuq li tajna," stqarr il-Prim Ministru, u kkuntrasta dan mal-mod kif il-Gvern Nazzjonalista ffaċċja l-kriżi ekonomika tal-2009 billi xeħet il-piż fuq il-ħaddiema, meta festi pubbliċi li jaħbtu fi tmiem il-ġimgħa bdew jittieħdu mil-leave. "Dak kollu li ħa Gonzi PN mingħand il-ħaddiema, aħna tajnihulhom lura," iddikjara l-PM. Żied jgħid li dak iż-żmien, min kien b'saħħtu żamm fil-wiċċ u min ma kienx b'saħħtu għereq. Il-PM ħabbar li dil-ġimgħa se jinħatru erba' maġistrati u erba' mħallfin ġodda, b'investiment t'aktar minn €2 miljun fis-sena. Insista li dawn il-flus b'hekk se jkunu qed jintefqu b'mod għaqli. L-attività tal-ġimgħa l-oħra Filmat: Abela jisħaq dwar "Tim Malta" fil-qasam tal-immigrazzjoni, Moneyval u passaporti Abela semma wkoll kif dil-ġimgħa żar l-uffiċċji tal-Kummissjoni għall-Persuni b'Diżabbiltà (CRPD) li issa bdiet titmexxa minn Samantha Pace Gasan. Stqarr li ammira l-ħidma u d-dedikazzjoni tagħhom, u l-mod kif minn esperjenzi ta' qsim il-qalb irnexxielhom inisslu tama u kuraġġ, billi ma jgorrux jew jeqirdu imma jaħdmu għal proġetti biex itejbu ħajjet ħaddieħor. Huwa kkundanna mill-ġdid il-kummenti ta' mibegħda li saru fil-konfront tad-Deputat Nazzjonalista Kevin Cutajar. Iż-żjara tiegħu lis-CRPD "In-nies b'diżabbiltà jridu jkunu involuti fid-deċiżjonijiet dwarhom" – Il-Kummissarju Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_602231deb58ca_rand.td-a-rec-img{text-align:left}.td_uid_3_602231deb58ca_rand.td-a-rec-img img{margin:0 auto 0 0}